cyanic-selkie/wikianc huggingface dataset:
พระเจ้าอุทัยทิตยวรมันที่ 1
พระองค์ทำสงครามกับ พระเจ้าสุริยวรมันที่ 1 ซึ่งสมคบคิดกับพระราชมารดาและขุนนางก่อกบฏขึ้นที่เมืองละโว้ พระเจ้าสุริยวรมันที่ 1 เป็นโอรสของพระมหากษัตริย์พระองค์หนึ่งแห่งตามพรลิงค์ ซึ่งเป็นเมืองในกลุ่มรัฐของศรีวิชัย ตั้งอยู่ในแหลมมลายู ปัจจุบันอยู่ในประเทศไทย ส่วนพระมารดาเป็นเชื้อพระวงศ์เจนละ ทำให้ทรงอ้างสิทธิสืบราชบัลลังก์เขมร เมื่อพระเจ้าสุริยวรมันที่ 1 เข้าควบคุมละโว้ได้แล้วทรงยกทัพจากละโว้เข้าโจมตี ยโศธรปุระ เพื่อชิงราชบัลลังก์เขมร พระเจ้าอุทัยทิตยวรมันที่ 1 สวรรคตระหว่างสงคราม พระอนุชาของพระเจ้าอุทัยทิตยวรมันที่ 1 คือ พระเจ้าชยวีรวรมัน ขึ้นสืบราชบัลลังก์เป็นพระมหากษัตริย์แห่งจักรวรรดิเขมร ทรงทำสงครามเพื่อปกป้องราชบัลลังก์ พระเจ้าสุริยวรมันที่ 1 พ่ายแพ้และยกทัพกลับละโว้ อีก 4 ปีต่อมาทรงยกทัพกลับมาอีกครั้ง พระเจ้าชยวีรวรมันทรงออกรับศึกและสิ้นพระชนม์ในสนามรบ
โฮมสเตย์ (ภาพยนตร์)
เนื้อเรื่อง
มินตั้งใจอย่างแน่วแน่ที่จะฆ่าตัวตาย และได้วางแผนเอาไว้ทั้งหมดตั้งแต่ต้นจนจบ ครอบครัวของมินเป็นครอบครัวที่แย่และน่าขยะแขยงมากที่สุดในชีวิตที่มินต้องเจอ พ่อ (โรจ ควันธรรม) เดิมเป็นอาจารย์มหาวิทยาลัย มีฐานะที่มั่นคง แต่เพราะความโลภอยากเป็นเจ้าของกิจการ จึงลาออกมาขายวิตามินเสริมเต็มตัว แต่เพราะขายได้ไม่ดี เขาจึงเริ่มขโมยของในบ้านไปขายทีละชิ้นสองชิ้น ส่วน เม่น เขาน้อยใจมากที่เกิดมาเป็นน้องของเม่น เพราะสายตาที่ถูกเม่นมองมามีแต่ความอิจฉา แถมเม่นยังโกรธมากที่มินเป็นต้นเหตุที่ทำให้เม่นไม่ได้ทุนไปเรียนต่อที่เยอรมนี แถมยังต้องเลิกกับแฟนเพียงคนเดียว เม่นคงดีใจมากถ้ามินตายไป ไม่เป็นก้างขวางคอชีวิตของเม่นอีก ในบ้านนี้มินไว้ใจแม่มากที่สุด แต่แม่ก็คือคนที่หักหลังมินมากที่สุดเช่นกัน แม่คงดีใจถ้ามินไม่ตามไปอยู่ที่ระยองด้วย และสุดท้าย พาย มินสับสนกับพายมากว่าควรทำอย่างไร มินต้องฆ่าพายใช่หรือไม่? ถ้ามินไม่ฆ่า คนที่จะตายก็คือมิน...
ทันทีที่เขาอ่านจดหมายลาตายของมินจบ เขาจึงเริ่มไปเคลียร์ใจก้บคนรอบข้างทีละเรื่อง เริ่มจากคนใกล้ชิดมากที่สุดอย่างพาย ทันทีที่มินไปถึงเขาได้รู้ว่าจริง ๆ แล้ว พายถูกหลอกใช้เป็นเครื่องมือระบายความใคร่ของครูประจำห้องโอลิมปิก เขาทนไม่ได้เลยพาลไปชกหน้าครูเพื่อพาตัวพายออกมาจากห้องที่โสโครกแห่งนั้น เขาระบายความรู้สึกทุกอย่างออกมาทั้งหมดว่าเขาขยะแขยงพายมากที่พายเลือกเอาอนาคตทั้งหมดไปทิ้งไว้กับผู้ชายเห็นแก่ตัวคนนั้น และเขาไม่กลัวที่จะตาย เพราะคนที่ต้องลงไปตายนั่นก็คือพาย เย็นวันนั้นเขาโดนโรงเรียนเรียกผู้ปกครองมาทำทัณฑ์บนข้อหาที่ทำร้ายร่างกายครูห้องโอลิมปิก พ่อมินโกรธมากที่มินมีนิสัยก้าวร้าวแบบนั้น เขาจึงโกรธพ่อมากและหาว่าพ่อเป็นคนที่โสโครกไม่แพ้คนอื่น ๆ และเตลิดเปิดเปิงไประยองทันที เมื่อเขาไปถึง เขาได้รู้ความจริงว่า แม่มีแฟนใหม่ที่ระยอง และมีลูกสาวด้วยกันหนึ่งคน เขาตามไปดูอย่างผิดหวังจนแม่เห็นว่ามินตามมา เขาโกรธแม่มากและหนีกลับกรุงเทพฯ โดยไม่พูดอะไรเลยแม้แต่คำเดียว เขายืนทำใจอยู่บนสะพานนานมากจนผู้คุมในร่างเด็กผู้หญิง (ณัฐธยาน์ องค์ศรีตระกูล) เข้ามาทักอีกครั้ง คราวนี้เขาตัดสินใจตอบคำถามว่ามินตายเพราะทุกคน วินาทีที่เขาพูดออกไป เขาหยิบนาฬิกาชีวิตขึ้นมาดูอีกครั้ง แต่นาฬิกากลับไม่หยุดเดิน ผู้คุมจึงบอกว่าสายไปเสียแล้ว เขาตอบผิด ก่อนที่จะอวยพรให้เขามีความสุขกับเวลาที่เหลือแค่ สามวัน
สามวันสุดท้ายเขาโกรธทุกคนมาก เริ่มทำตัวเก็บกด และค่อย ๆ ระบายทุกอย่างอย่างบ้าคลั่ง เขาพูดไม่ดีกับลี้ที่มาเพราะเป็นห่วง เขาชวนพ่อออกไปกินข้าวกับแม่ที่เพิ่งกลับมาจากระยองเพื่อที่จะให้พ่อได้รู้ความจริงว่าแม่มีอีกบ้าน แม่ขอคุยกับมินเป็นการส่วนตัวเพื่อที่จะอธิบายว่าแม่ได้เลิกกับบ้านนั้นแล้ว และจะกลับมาอยู่กับมินด้วยกันที่กรุงเทพฯ แต่ไม่ทันไรรถที่แม่และเขานั่งมาถูกรถสิบล้อชน เขาบาดเจ็บเพียงเล็กน้อย แต่แม่บาดเจ็บสาหัสล้มลงกลางถนน เขาตื่นขึ้นมาที่โรงพยาบาลอีกครั้งและรีบไปดูอาการแม่ เม่นมาบอกว่าจริง ๆ แล้วแม่รักมินมาก ทุกอย่างที่แม่ทำ แม่ทำเพื่อมิน รวมถึงเรื่องที่ไม่ได้ไปเรียนต่อต่างประเทศ เม่นก็เป็นคนตัดสินใจเองว่าจะไม่ไป ไม่ได้เกี่ยวกับมิน เขาจึงเริ่มรู้สึกผิดและกลับไปแก้ไขเหตุการณ์ที่ผิดพลาดทั้งหมดให้เข้ารูปเข้ารอยก่อนที่เวลาชีวิตในโฮมสเตย์นี้จะหมดลง
เขาขอให้พายบอกความจริงเรื่องครูห้องโอลิมปิกกับผู้อำนวยการ เขากลับไปวาดรูปที่ค้างไว้ให้สำเร็จ และมอบให้เป็นของขวัญชิ้นเดียวกับพาย เขาแก้ไขทุกอย่างจนเรียบร้อยก่อนวันสุดท้ายมาถึง เขาได้เข้าไปดูการซ้อมเชียร์และแปรอักษร ลี้บอกว่ารอบนี้มีรูปของมินเข้าไปอยู่ในนั้นด้วย เขาตกใจมากว่ารูปที่ถูกเลือก คือรูปเดียวกันกับรูปที่เขาวาดให้พาย แต่รูปนี้ไม่เหมือนกันตรงที่ผู้หญิงที่ยืนอยู่ คือแสงสว่างที่คอยฉุดใครบางคนออกมาจากความมืด พริบตานั้นเขาจึงเริ่มจำเหตุการณ์ได้ทั้งหมด เวลาชีวิตเริ่มนับถอยหลังเข้าสู่นาทีสุดท้าย ร่างกายเริ่มต่อต้านอย่างหนักจนเขาล้มลงและได้เข้าไปในภาพของห้องมินที่เรียบร้อย นาทีนั้นเขาได้พบกับผู้คุมอีกครั้งในร่างของมิน เขาบอกกับผู้คุมว่าเขาพร้อมแล้วที่จะรับโทษ เพราะเขามารู้เอาในวินาทีสุดท้ายว่า มินตายเพราะตัวเอง และเขาก็จำทุกอย่างได้ว่าตัวเขาคือ ... มิน ... วิญญาณที่ได้รับรางวัลให้กลับมาอยู่ในร่างที่ตายแล้วของตัวเอง วินาทีที่พูดเสร็จ นาฬิกาชีวิตของมินก็หยุดลง ผู้คุมกล่าวคำยินดีว่ามินเอาชนะเกมนี้ได้แล้ว และรางวัลที่ได้รับ คือมินจะได้ใช้ชีวิตต่อไป จนกว่าร่างกายจะหมดอายุขัย
มินฟื้นขึ้นมาอีกครั้งในวันที่เรื่องราวทุกอย่างจบลง วันนี้มินไม่ได้ใช้ชีวิตเป็นโฮมสเตย์ของมินอีกต่อไป แต่นี่คือรางวัลที่ยิ่งใหญ่ที่สุดที่สวรรค์มอบให้ แม้จะเพียงแค่ชั่วคราว แต่ก็ทำให้มินได้มีความสุขมากที่สุด ที่เขาจะได้ใช้ชีวิตอีกครั้ง กับคนที่เขารัก ทุก ๆ คน
งานสร้าง
เดิมนั้น โครงการภาพยนตร์ที่สร้างจากนวนิยาย Colorful มีมาตั้งแต่สมัยบริษัทจีทีเอช โดยวางแผนไว้ว่าจะให้ ยงยุทธ ทองกองทุน เป็นผู้กำกับ และให้ นิธิศ ณพิชยสุทิน เป็นผู้เขียนบทภาพยนตร์เรื่องนี้ แต่สุดท้ายโครงการกลับถูกเลื่อนออกไปอย่างไม่มีกำหนด เนื่องมาจากความล่าช้าของการซื้อลิขสิทธิ์ต้นฉบับมาสร้าง และการขัดแย้งภายในบริษัท ประกอบกับบริษัทประกาศยุติการดำเนินกิจการเมื่อปลายปี พ.ศ. 2558
ต่อมาใน พ.ศ. 2559 หลังบริษัทจีดีเอช ห้าห้าเก้าเปิดตัว บริษัทแจ้งว่าจะผลิตภาพยนตร์สองเรื่องต่อจากโครงการเดิม คือ แฟนเดย์..แฟนกันแค่วันเดียว และเรื่องนี้ในปีเดียวกัน โดยวางแผนไว้ว่าภาพยนตร์เรื่องนี้จะเริ่มงานสร้างในเดือนพฤษภาคมและเข้าฉายในช่วงธันวาคม แต่ด้วยการที่บริษัทต้องการถ่ายทอดพระอัจฉริยภาพทางด้านดนตรีของพระบาทสมเด็จพระปรมินทรมหาภูมิพลอดุลยเดช ทำให้บริษัทเปลี่ยนแผนการดำเนินงานด้วยการสร้างและฉายภาพยนตร์เรื่อง พรจากฟ้า แทน ซึ่งส่งผลให้แผนการถ่ายทำภาพยนตร์เรื่องนี้ต้องถูกเลื่อนอย่างไม่มีกำหนดอีกครั้ง และทำให้ทีมงานได้ใช้เวลาที่เสียไปในการพัฒนาบทให้ดีขึ้นกว่าเดิม จนมาถึงปี พ.ศ. 2560 ภาพยนตร์เรื่องนี้ก็ได้เริ่มงานสร้างอย่างเป็นทางการ
บทภาพยนตร์
สำหรับในการเขียนบทนั้น ทศพล จิรัศยา และอภิโชค ได้ร่วมกันเขียนบทหลังจากบริษัทได้ลิขสิทธิ์การสร้างมาเป็นที่เรียบร้อยแล้ว พวกเขาได้พัฒนาบทเป็นระยะเวลา 1 ปี ก่อนภาคภูมิและเอกสิทธิ์ได้มาร่วมเขียนบททีหลัง ในที่สุด บทก็เสร็จสมบูรณ์หลังจากที่พวกเขาพัฒนากันต่ออีก 1 ปี 7 เดือน
การถ่ายทำ
สำหรับการถ่ายทำ ทีมงานได้ถ่ายทำภาพยนตร์ในช่วงเดือนมกราคมจนถึงเดือนมีนาคม พ.ศ. 2561 และได้ สีบาน-นฤพล โชคคณาพิทักษ์ มากำกับภาพให้ และสำหรับการถ่ายทำฉากเปิด ทีมงานได้สร้างเซตในสตูดิโอขนาดใหญ่และใช้เวลาในการถ่ายทำฉากดังกล่าวไปถึง 22 ชั่วโมง
การตัดต่อ
สำหรับการตัดต่อ ทีมงานได้ให้ อาร์ม-ชลสิทธิ์ อุปนิกขิต ที่เคยมีผลงานในการตัดต่อภาพยนตร์เรื่อง ฉลาดเกมส์โกง มาตัดต่อให้ และได้ใช้เวลาในการตัดต่อไปถึง 6 เดือน นอกจากนั้น สำหรับฉากที่ใช้กรีนสครีน ทีมงานได้ให้บริษัท Yggdrazill ที่มีผลงานเกม Home Sweet Home มาร่วมทำคอมพิวเตอร์กราฟิกและเทคนิคพิเศษให้กับภาพยนตร์อีกด้วย
เพลงประกอบภาพยนตร์
สำหรับเพลงประกอบ ทีมงานได้ ป้อ-ชาติชาย พงษ์ประภาพันธ์ มาร่วมทำเพลงประกอบให้กับจอกว้างฟิล์มอีกครั้งในรอบ 4 ปี หลังจากมีผลงานทำเพลงให้กับภาพยนตร์เรื่อง ฝากไว้..ในกายเธอ นอกจากนั้นยังทำให้ชาติชายมีผลงานเพลงประกอบภาพยนตร์ที่เข้าฉายในเดือนตุลาคมถึง 2 เรื่อง ซึ่งอีกเรื่องคือ นาคี 2
การประชาสัมพันธ์
ในวันที่ 8 พฤษภาคม พ.ศ. 2561 จีดีเอชได้เปิดการถ่ายทอดสดบนเฟซบุ๊ก โดยอ้างว่าจะเปิดให้รับชมภาพยนตร์ ฉลาดเกมส์โกง แบบออนไลน์ โดยไม่เสียค่าใช้จ่าย ก่อนสร้างสถานการณ์ว่าเว็บไซต์ถูกแฮกเพื่อปล่อยวีดีโอไวรัลปริศนาขึ้นมา และปิดข้อความทิ้งท้ายว่า K1189B54N หลังจากการถ่ายทอดสดจบลง ได้มีการโพสต์คลิปดังกล่าวลงในสื่อออนไลน์ ก่อนเปิดตัวนักแสดงนำในวันต่อมา และทางค่ายก็ไม่เปิดเผยข้อมูลเพิ่มเติมมานับแต่นั้น
ต่อมา ทีมงานจากจีดีเอชได้ทำการถ่ายทอดสดลงเฟซบุ๊กอีกครั้ง และได้เปิดเผยแนวภาพยนตร์และวันเข้าฉายอย่างเป็นทางการคือ 25 ตุลาคม พ.ศ. 2561 จนในวันที่ 19 กันยายน ปีเดียวกัน ทางค่ายได้เปิดเผยชื่อเรื่องภาพยนตร์อย่างเป็นทางการครั้งแรก และได้เปิดเผยชื่อตัวละครและนักแสดงนำเพิ่มอีกหนึ่งคนคือ นพชัย ชัยนาม ซึ่งเคยแสดงนำในหนังของภาคภูมิมาแล้วกับภาพยนตร์เรื่อง คีตราชนิพนธ์ บทเพลงในดวงใจราษฎร์ ตอน ฝนตกที่ห้วยขาแข้ง
ไม่นานหลังจากทางค่ายเปิดเผยชื่อเรื่องภาพยนตร์ ค่ายได้ทำการประชาสัมพันธ์และปล่อยใบปิดภาพยนตร์ในแบบต่างๆลงสื่อโซเชียลเพิ่มเติม ด้วยการสร้างเหตุการณ์สมมติให้หนึ่งในตัวละครในเรื่องคือ ผู้คุม เข้าทำการควบคุมเพจต่างๆโดยเรียกวิธีการควบคุมนี้ว่า สิง โดยมีเพจชื่อดังที่โดนควบคุมไปแล้ว 3 เพจคือ หมอแล็บแพนด้า Drama-addict และเพจทางการของเฌอปรางเอง รวมถึงได้มีการปล่อยใบปิดฉบับสุดท้าย ประชาสัมพันธ์ และปล่อยตัวอย่างภาพยนตร์แบบทางการในเพจ ฉลาดเกมส์โกง แทนการสร้างเพจใหม่ขึ้นมา เพื่อให้ภาพยนตร์เป็นกระแสในสื่อสังคมออนไลน์ระยะหนึ่ง ก่อนที่จะมีงานแถลงข่าวเปิดตัวภาพยนตร์อย่างเป็นทางการ ในวันที่ 2 ตุลาคม พ.ศ. 2561 ณ ลานกิจกรรมอีเดน 1 ศูนย์การค้าเซ็นทรัลเวิลด์
นอกจากการประชาสัมพันธ์ทางออนไลน์แล้ว จีดีเอชยังได้ร่วมมือกับสวัสดีทวีสุขเพื่อผลิตรายการพิเศษ HOMESTAY SPECIAL เจาะเบื้องหลังความมหัศจรรย์ ที่รวบรวมทุกความมหัศจรรย์จากการถ่ายทำทั้งเบื้องหน้าและเบื้องหลัง ออกอากาศเมื่อวันที่ 27 ตุลาคม พ.ศ. 2561 เวลา 12.30 น. ทางช่องวัน เพื่อเป็นการประชาสัมพันธ์ภาพยนตร์อีกช่องทางหนึ่ง
การออกฉายในประเทศ
ภาพยนตร์เรื่องดังกล่าวมีกำหนดฉายรอบสื่อมวลชนในวันที่ 24 ตุลาคม พ.ศ. 2561 ณ พารากอนซีนีเพล็กซ์ ศูนย์การค้าสยามพารากอน และมีกำหนดเข้าฉายอย่างเป็นทางการในวันที่ 25 เดือนและปีเดียวกัน เมื่อนับเฉพาะกรุงเทพมหานครและปริมณฑล และเชียงใหม่ ภาพยนตร์เปิดตัวด้วยรายได้ 8.88 ล้านบาท ซึ่งถือเป็นรายได้เปิดตัวที่น้อยกว่า น้อง.พี่.ที่รัก ที่ออกฉายเมื่อช่วงกลางปี หลังจากผ่านวันหยุดสุดสัปดาห์แรก (สี่วันหลังเข้าฉาย) ภาพยนตร์ทำรายได้ไปทั้งสิ้น 37.49 ล้านบาท และเมื่อครบสัปดาห์แรก (เจ็ดวันหลังเข้าฉาย) ภาพยนตร์ทำรายได้ไปทั้งสิ้น 48.66 ล้านบาท
ในวันที่ 1 พฤศจิกายน พ.ศ. 2561 จีดีเอชได้จัดงานแถลงข่าว HOMESTAY [เมื่อคนดูหนัง...ให้รางวัลผม] เพื่อเป็นการขอบคุณทุกเสียงตอบรับจากผู้ชมภาพยนตร์ที่ให้การสนับสนุนภาพยนตร์เรื่องนี้เป็นอย่างดี พร้อมตั้งเป้าก้าวเข้าสู่ 100 ล้านบาทในเร็ว ๆ นี้ รายได้ ณ วันที่ 11 พฤศจิกายน พ.ศ. 2561 ทั่วประเทศ อยู่ที่ 121 ล้านบาท และวันที่ 15 พฤศจิกายน พ.ศ. 2561 กรุงเทพ ปริมณฑล และเชียงใหม่ อยู่ที่ 66.29 ล้านบาท และปิดโปรแกรมการฉายไปด้วยรายได้ทั้งหมด 68 ล้านบาท
การออกฉายต่างประเทศ
ภาพยนตร์เรื่องดังกล่าวได้ถูกซื้อเพื่อนำไปฉายในต่างประเทศถึง 12 ประเทศด้วยกัน โดยประเทศญี่ปุ่นที่เป็นแหล่งต้นฉบับของหนังสือก็ได้ซื้อภาพยนตร์เรื่องนี้ไปฉายอีกด้วย
การคารวะแบบโรม
การคารวะแบบโรม (saluto romano) กระทำได้โดยการยืดแขนจนสุดไปข้างหน้า คว่ำมือลงและนิ้วจรดตรง ในบางวัฒนธรรมแขนจะเอียงขึ้นเป็นมุมเล็กน้อย บ้างก็ตั้งแขนตรงขนานไปกับพื้นดิน ซึ่งในวัฒนธรรมร่วมสมัย คนส่วนจำนวนมากมองการคารวะแบบนี้เป็นสัญลักษณ์ของลัทธิฟาสซิสต์ซึ่งต่างรับรู้กันว่านำเอามาจากขนบธรรมเนียมสมัยกรุงโรมโบราณ อย่างไรก็ตาม เรื่องการคารวะแบบโรมนี้ไม่เคยถูกกล่าวถึงในงานเขียนของนักประวัติศาสตร์โรมันคนใดเลย แต่หลักฐานกลับปรากฏในงานประติมากรรมของโรมัน อาทิรูปสลัก เอากุสตุสแห่งปรีมาปอร์ตา เป็นต้น
ในวัฒนธรรมโรมัน มือข้างขวาถูกใช้เพื่อแสดงถึงความซื่อสัตย์, มิตรภาพ และความภักดี ดั่งเช่นที่กิแกโรเคยระบุว่าอ็อกตาวิอุสได้กล่าวปฏิญาณตนต่อจูเลียส ซีซาร์พร้อมเหยียดมือขวาไปข้างหน้า
ราวปลายคริสต์ศตวรรษที่ 18 ตรงกับช่วงการปฏิวัติฝรั่งเศส ซึ่งเป็นยุคที่ลัทธิสาธารณนิยมและจักรวรรดินิยมกำลังเบ่งบาน จิตรกรฝรั่งเศสนามว่า ฌัก-หลุยส์ ดาวีด ได้นำเอาวัฒนธรรมโรมันหลายๆอย่างไปสะท้อนผ่านงานจิตรกรรมนีโอคลาสสิกของเขา จนในที่สุดเกิดเป็นวัฒนธรรมประชานิยมในช่วงปลายศตวรรษที่ 19 และต้นศตวรรษที่ 20 ในหลายประเทศยุโรปรวมถึงสหรัฐอเมริกา
ขบวนการฟาสซิสต์ในประเทศอิตาลีได้นำท่าคารวะนี้ไปเป็นสัญลักษณ์เคลื่อนไหว และหลังปีค.ศ. 1923 ก็กลายเป็นท่าคารวะของรัฐบาลฟาสซิสต์ ทั้งอิตาลี, เยอรมนี, ออสเตรีย และรัฐฟาสซิสต์อื่นๆ การที่ท่าทางนี้ถูกนำไปใช้โดยระบอบฟาสซิสต์ทำให้เกิดข้อถกเถียงขึ้นในสหรัฐว่าควรใช้ท่าทางนี้เป็นท่าเคารพธงชาติสหรัฐหรือไม่ ซึ่งในที่สุดรัฐสภาสหรัฐก็ได้ออกกฎหมายยกเลิกท่าคารวะแบบนี้ในปีค.ศ. 1942
โกมูเน
โกมูเน (Comune พหูพจน์: comuni) เป็นองค์การปกครองตามกฎหมายของประเทศอิตาลี เทียบได้กับส่วนบริหารเมือง หรือเทศบาล มีหน้าที่ทางทะเบียนพลเรือนทั่วไป อาทิ จดแจ้งเกิดและตาย, ก่อสร้างถนนท้องถิ่น, ออกโฉนด และงานส่วนท้องถิ่นอื่นๆ ผู้บริหารของโกมูเนคือตำแหน่งนายกเทศมนตรี (sindaco) ฝ่ายนิติบัญญัติคือสภาโกมูเน (giunta comunale) ทั้งนายกเทศมนตรีและสมาชิกสภามาจากการเลือกตั้งโดยประชาชน ในปีค.ศ. 2019 ประเทศอิตาลีมีโกมูเนทั้งหมด 7,918 แห่ง
อำเภอสรรพยา
สรรพยา [สับ-พะ-ยา] เป็นอำเภอหนึ่งในจังหวัดชัยนาท
ประวัติ
อำเภอสรรพยา ตั้งขึ้นเมื่อปี พ.ศ. 2440 อยู่ทางทิศใต้ของจังหวัดชัยนาท มีแม่น้ำเจ้าพระยาไหลผ่านตอนกลางของพื้นที่อำเภอ สภาพบ้านเรือนราษฎรส่วนใหญ่ตั้งอยู่ริมแม่น้ำเจ้าพระยาตลอดแนวฝั่งแม่น้ำเจ้าพระยาทั้งสองฝั่ง เนื่องจากการคมนาคมในอดีตอาศัยทางน้ำเป็นหลัก สังเกตจากสภาพชุมชนปรากฏว่ามีชุมชนหนาแน่น เป็นทั้งย่านการค้าและอยู่อาศัยหลายแห่ง แต่ในปัจจุบันมีถนนสายชัยนาท – สิงห์บุรี และสายเอเชีย ตัดผ่าน มีสะพานสรรพยาเชื่อมระหว่างสองฝั่งแม่น้ำ ทำให้ประชาชนนิยมใช้การคมนาคมทางบกเป็นหลัก
บริเวณตอนล่างมีภูเขาลูกเล็ก ๆ อยู่แห่งหนึ่งชื่อว่า “เขาสรรพยา” ปรากฏหลักฐานในพระราชนิพนธ์เรื่องรามเกียรติ์ ตอนหนึ่งว่า เมื่อพระลักษณ์ถูกหอกโมกข์ศักดิ์ของกุมกรรณ หนุมานได้อาสามาเอาตัวยาชื่อ “สังกรณี” และ “ตรีชวา” ณ ที่ “เขาสรรพยา” แห่งนี้ เพื่อนำไปบดเป็นกษัยผสมกับน้ำในแม่น้ำมหานทีใช้เป็นยา
ที่ตั้งและอาณาเขต
อำเภอสรรพยาตั้งอยู่ทางทิศตะวันออกสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอสรรพยาแบ่งเขตการปกครองออกเป็น 7 ตำบล 55 หมู่บ้าน ได้แก่
การปกครองส่วนท้องถิ่น
ท้องที่อำเภอสรรพยาประกอบด้วยองค์กรปกครองส่วนท้องถิ่น 9 แห่ง แบ่งออกเป็น 8 เทศบาลตำบล และ 1 องค์การบริหารส่วนตำบล ได้แก่
กลอบูลิน
กลอบูลิน (Globulin) คือสารประกอบโปรตีนในพลาสมา (น้ำเลือด) ช่วยในการสร้างแอนติบอดี้หรือภูมิคุ้มกันสิ่งแปลกปลอม
อับดุลลา ยามีน
อับดุลลา ยามีน อับดุล กายูม (އަބްދުﷲ ޔާމީން އަބްދުލް ގައްޔޫމް) เป็นนักการเมืองมัลดีฟส์ซึ่งเป็นประธานาธิบดีคนที่ 6 ของมัลดีฟส์ตั้งแต่ปี ค.ศ. 2013 ถึง ค.ศ. 2018
ตฤณมูลคองเกรส
ออลอินเดียตฤณมูลคองเกรส (อักษรโรมัน: All India Trinamool Congress, ตฤณมูล แปลว่า รากหญ้า, อักษรย่อ AITC) หรือเรียกสั้น ๆ ว่า ตฤณมูลคองเกรส (อักษรโรมัน: Trinamool Congress, อักษรย่อ TMC) เป็นพรรคการเมืองอินเดียที่มีบทบาทโดดเด่นอยู่ในรัฐเบงกอลตะวันตก พรรคนำโดยมะมะตา วันทโยปาธยาย ผู้ซึ่งเป็นผู้ว่าการรัฐเบงกอลตะวันตกตั้งแต่ปี 2011 ปัจจุบันพรรคใหญ่ที่สุดเป็นอันดับสามในรัฐสภาด้วย 23 ที่นั่งในโลกสภา และ 13 ที่นั่งในราชยสภา นอกจากนี้ยังมีสมาชิกสภานิติบัญญัติรัฐอีก 235 ที่นั่งในรัฐทั่วอินเดีย ใหญ่รองจาก BJP และ INC ในปี 2016 คณะกรรมการการเลือกตั้งรับรองสถานะให้ TMC เป็นพรรคระดับชาติ
อนุราธปุระ
อนุราธปุระ (අනුරාධපුරය) หรือ อนุราตปุรัม (அனுராதபுரம்) เป็นเมืองในประเทศศรีลังกา เคยเป็นเมืองหลวงของอาณาจักรสิงหล ปัจจุบันได้รับการขึ้นทะเบียนเป็นมรดกโลกจากยูเนสโก ตั้งอยู่ห่างจากนครโคลัมโบไปทางทิศเหนือราว 205 กิโลเมตร ถือเป็นหนึ่งในเมืองที่มีผู้อยู่อาศัยที่เก่าแก่ที่สุดในโลก มีต้นพระศรีมหาโพธิ์ที่สืบพันธุ์มาจากต้นเดิมที่พุทธคยา
ทางหลวงแผ่นดินหมายเลข 419
ทางหลวงแผ่นดินหมายเลข 419 หรือ ถนนวงแหวนรอบเมืองตรัง เป็นทางหลวงแผ่นดินที่อยู่ในจังหวัดตรัง เป็นเส้นทางเลี่ยงเมืองรอบตัวอำเภอเมืองตรัง มีขนาด 2 ช่องจราจรไป-กลับตลอดสาย (ยกเว้นช่วงแยกนาขาถึงแยกควนปริง มีขนาด 4 ช่องจราจร) โดยเส้นทางนี้มีจุดเริ่มต้นจาก ถนนเพชรเกษม บริเวณหลักกิโลเมตรที่ 1103+500 มุ่งหน้าไปทางทิศตะวันเฉียงใต้ ข้ามทางรถไฟสายชุมทางทุ่งสง–กันตัง ผ่านแยกนาขา ตัดกับทางหลวงแผ่นดินหมายเลข 403 แล้วมุ่งหน้าทางใต้ ผ่านแยกตลาด อ.ต.ก. ตัดกับทางหลวงแผ่นดินหมายเลข 4046 แล้วตัดกับทางหลวงแผ่นดินหมายเลข 403 อีกครั้ง ที่แยกควนปริง แล้วมุ่งหน้าไปทางทิศตะวันออก ผ่านทางรถไฟสายชุมทางทุ่งสง–กันตัง อีกครั้ง แล้วผ่านแยกบ้านควน ตัดกับทางหลวงแผ่นดินหมายเลข 404 แล้วมุ่งหน้าไปทางทิศเหนือผ่านแยกท่าปาบ ตัดกับถนนเพชรเกษมอีกครั้ง แล้วมุ่งหน้าไปทางทิศตะวันตกเฉียงเหนือ ผ่านแยกต้นรัก ตัดกับทางหลวงแผ่นดินหมายเลข 4123 และไปสิ้นสุดที่จุดเริ่มต้น ตัดกับถนนเพชรเกษม มีระยะทางทั้งสิ้น 31.255 กิโลเมตร โดยเป็นเส้นทางในความรับผิดชอบของแขวงทางหลวงตรัง
ท่าอากาศยานบรัสเซลส์
ท่าอากาศยานบรัสเซลส์ (Luchthaven Brussel-Nationaal, Brussel-Nationaal, Brussel-Zaventem; Aéroport de Bruxelles-National, Bruxelles-National) เป็นท่าอากาศยานนานาชาติหลักของประเทศเบลเยียม ก่อตั้งเมื่อ พ.ศ. 2483 ตั้งอยู่ห่างจากตัวเมืองบรัสเซลส์ไปทางทิศตะวันออกเฉียงเหนือราว 12 กิโลเมตร ในเขตเทศบาลซาเฟินเตม, มาเคอเลิน และสเตโนกเกอร์เซลของมณฑลเฟลมิชบราบันต์ จากสถิติปี พ.ศ. 2557 ท่าอากาศยานบรัสเซลส์เป็นท่าอากาศยานที่มีผู้ใช้บริการมากที่สุดอันดับที่ 23 ของยุโรป ตัวสนามบินมีอาคารผู้โดยสารขนาดใหญ่หลังเดียว ซึ่งแบ่งออกเป็น 2 โถงขาออก
คีรอฟสกีซาวอด
คีรอฟสกีซาวอด หรือ Leningrad Kirov Plant (LKZ) (Кировский завод) เป็นอาคารโรงงานเครื่องจักรหลักของรัสเซีย ตั้งอยู่ที่นครเซนต์ปีเตอร์สเบิร์ก, ประเทศรัสเซีย คีรอฟสกีซาวอดก่อตั้งในปี 1789 และได้ย้ายไปที่พื้นที่ปัจจุบันในปี 1801 โดยเป็นโรงงานที่ผลิตลูกกระสุนปืนใหญ่ คีรอฟสกีซาวอดยังเป็นที่รู้จักในชื่อ โรงงานผลิตอาวุธหนักเลนินกราด, Factory No. 185 (S.M. Kirov)
เตียวซี
เตียวซี (สิ้นพระชนม์ กรกฎาคม หรือ สิงหาคม ค.ศ. 237) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก รู้จักกันอย่างเป็นทางการว่า จักรพรรดินีจิงไอ่ เป็นจักรพรรดินีแห่งรัฐจ๊กก๊ก พระนางเป็นบุตรสาวคนโตของขุนพลแห่งจ๊กก๊ก เตียวหุย และเป็นหลานสาวของขุนพลแห่งวุยก๊ก แฮหัวเอี๋ยน พระนางอภิเษกกับเจ้าชาย เล่าเสี้ยน ในปี ค.ศ. 223 และกลายเป็นเจ้าหญิงรัชทายาทแห่งจ๊กก๊ก ต่อมาในปีเดียวกัน หลังจากพระราชบิดาของเจ้าชายเล่าเสี้ยน พระเจ้าเล่าปี่ เสด็จสวรรคต เจ้าชายเล่าเสี้ยนเสด็จขึ้นครองสิริราชสมบัติเป็นจักรพรรดิแห่งจ๊กก๊ก และพระนางกลายเป็นจักรพรรดินี พระนางสิ้นพระชนม์ในปี ค.ศ. 237 และพระศพถูกฝังที่หนานหลิง (南陵)
ตามปกติในขณะนั้น จักรพรรดินีจางอภิเษกกับ พระเจ้าเล่าเสี้ยน ด้วยเหตุผลทางการเมืองเท่านั้น พระราชบิดาของพระเจ้าเล่าเสี้ยน พระเจ้าเล่าปี่ ก่อตั้งอาณาจักร จ๊กก๊ก เคียงข้างพี่น้องร่วมสาบานของพระองค์ เตียวหุย นักยุทธศาสตร์ของจ๊กก๊ก จูกัดเหลียง แนะนำให้บุตรสาวของตระกูลเตียวหรือจางอภิเษกกับเจ้าชายของราชสกุลหลิวหรือเล่า เพื่อให้เกิดความเชื่อมโยงและผลประโยชน์ทางการเมือง
เจย์น แมนส์ฟีลด์
เจย์น แมนส์ฟีลด์ (Jayne Mansfield) เดิมชื่อ วีรา เจย์น พาล์เมอร์ (19 เมษายน ค.ศ.1933 – 29 มิถุนายน ค.ศ.1967) เป็นอดีตนักแสดงภาพยนตร์ ละครบรอดเวย์ นักร้อง และนางแบบชาวอเมริกันมีชื่อเสียงจากบทบาท "dumb blonde" (สาวโง่) เจย์นถือเป็นหนึ่งในสัญลักษณ์ทางเพศชื่อดังระหว่างคริสต์ทศวรรษ 1950 ถึงคริสต์ทศวรรษ 1960 (ในแบบอย่างสาวผมบลอนด์เช่นเดียวกับมาริลีน มอนโร) ก่อนที่เธอจะเสียชีวิตอย่างไม่คาดคิดใน ค.ศ. 1967 จากอุบัติเหตุรถยนต์ แม้เจย์น แมนส์ฟิลด์ จะมีเพียงน้อยคนนักที่จะจำเธอได้เนื่องจากอุบัติเหตุที่พรากชีวิตเธอไปก่อนวัยอันควรแต่เจย์นก็ถือเป็น 1 เซ็กซี่สตาร์ในตำนาน เช่นเดียวกับมาริลีน มอนโรและแมมมี่ แวน โดเรน
ประวัติ
เจย์น แมนส์ฟีลด์เกิดที่รัฐเพนซิลเวเนีย เป็นลูกคนเดียวของเฮอร์เบิร์ต วิลเลียม และวีรา พาล์เมอร์ เธอกำพร้าพ่อตั้งแต่อายุแค่ 3 ขวบ จากอาการหัวใจวายระหว่างขับรถ จากนั้นแม่เธอไปเป็นครู และปี 1939 ก็แต่งงานใหม่และย้ายบ้านไปแดลลัส รัฐเท็กซัส เธอฝันอยากเป็นดาราตั้งแต่เด็ก ๆ และเลือกเรียนด้านการละครและฟิสิกส์ในระดับมหาวิทยาลัย ปี ค.ศ. 1950 ด้วยวัย 16 ปี แมนส์ฟีลด์แต่งงานกับพอล แมนส์ฟีลด์ จากเดิมที่ชื่อวีรา เจย์น พาล์เมอร์ จึงกลายเป็นเจย์น แมนส์ฟีลด์ ในที่สุด แต่เส้นทางดาราของเธอต้องชะลอออกไปเมื่อคลอดลูกสาว เจย์น แมรี แมนส์ฟีลด์ เมื่อปี ค.ศ. 1950
โดยเธอใช้เวลาตลอด 3 ปีถัดมาในการทำหน้าที่แม่สลับการเรียนการแสดงตามมหาวิทยาลัยต่าง ๆ จนปี ค.ศ. 1953 ช่วงที่อยู่แดลลัส เธอได้เล่นละครเวทีเรื่อง "Death of a Salesman" ควบคู่ไปกับการตระเวนล่ารางวัลจากเวทีประกวดความงามต่าง ๆ
ปลายปี ค.ศ. 1954 หลังความหวังของพอลที่อยากเห็นภรรยาตัวเองล้มเลิกความคิดเป็นนักแสดงเพื่อเลี้ยงลูกสาวไม่เป็นไปตามที่คิด เขาเลยเปลี่ยนเป็นสนับสนุนเธอ และตกลงย้ายไปลอสแอนเจลิส ซึ่งแมนส์ฟีลด์ใช้เวลาส่วนหนึ่งเรียนการแสดงที่มหาวิทยาลัยแคลิฟอร์เนีย ลอสแอนเจลิส จนกระทั่งได้เซ็นสัญญากับวอร์เนอร์ และมีบทตัวประกอบในหนัง "Pete Kelly's Bles" (1955) รวมถึงการรับบทดรามาในหนังฟิล์มนัวร์ "The Burglar" และการเล่นละครบรอดเวย์ที่ประสบความสำเร็จอย่างดียิ่งใน "Will Success Spoil Rock Hunter?" และภาพยนตร์ตลกเรื่องดัง "The Girl Can''t Help It" (1956)
ปี ค.ศ. 1956 แมนส์ฟีลด์ทำสัญญาระยะยาวกับ "ทเวนตีเซนจูรีฟอกซ์" ประเดิมด้วยบทดรามาหนัก ๆ ใน "The Wayward Bus" (1957) เพื่อลบภาพสาวผมบลอนด์ที่ดีแต่ขายรูปโฉม ซึ่งประสบความสำเร็จใช้ได้ และเธอยังได้รับรางวัลลูกโลกทองคำสาขา "New Star Of The Year" ขณะที่นิวยอร์กไทมส์ยกย่องเธอว่านี่เป็นการแสดงที่ดีสุดของเธอ จากนั้น แมนส์ฟีลด์ รับบท "ริตา มาร์โลว์" อีกครั้งใน "Will Success Spoil Rock Hunter?" รูปแบบภาพยนตร์ ที่ประสบความสำเร็จตามความคาดหมายเช่นเดียวกับ Kiss Them for Me (1957) ที่ประกบกับแครีย์ แกรนต์ ก็ยอดเยี่ยมไม่แพ้กัน
ปี ค.ศ. 1963 ทอมมี นูแนน ดาราตลกที่ผันตัวมาเป็นผู้อำนวยการสร้างและนักเขียนบท โน้มน้าวให้แมนส์ฟีลด์มาเล่น "Promises! Promises!" และเธอเป็นดาราดังระดับขึ้นหิ้งคนแรกที่ "แก้ผ้า" ในภาพยนตร์ และภาพที่เธอเปลือยในภาพยนตร์ถูกนำไปตีพิมพ์ใน "เพลย์บอย" ที่ขายดีจนฮิว เฮฟเนอร์ โดนตั้งข้อหาอนาจาร แต่ก็หลุดคดีในท้ายที่สุด ขณะที่ตัวภาพยนตร์ซึ่งถูกห้ามฉายในคลีฟแลนด์โกยรายได้เป็นกอบเป็นกำ และแมนส์ฟีลด์ติดหนึ่งในสิบดาราที่เล่นหนังทำเงินประจำปีนั้นไปอย่างง่ายดาย
ผลงานด้านอื่น ๆ
หลังจากเธอเสียชีวิตในปี 1967 ก็ได้มีภาพยนตร์เรื่อง the wild wild world of jayne mansfield ออกฉายในปี 1968
เสียชีวิต
แมนส์ฟิลด์เสียชีวิตจากอุบัติเหตุรถยนต์ที่เมืองนิวออร์ลีนส์ รัฐลุยเซียนา เมื่อปี ค.ศ. 1967 ขณะมีอายุได้เพียง 34 ปี
อิทธิพลต่อคนรุ่นหลัง
ในปี ค.ศ.1980 มีภาพยนตร์ชีวประวัติของเจย์นออกฉาย เรื่อง The Jayne Mansfield Story นำแสดงโดย Loni Anderson และ Arnold Schwarzenegger และปี 1994 ทางเพลย์บอยได้ออกหนังสือ Remember Jayne
นอกจากนั้น แอนนา นิโคล สมิท เคยเป็นนางแบบในการถ่ายภาพที่มีชื่อเสียงของเจย์น ที่นั่งโต๊ะเดียวกับ โซเฟีย ลอเรน ในปี 1957
สเปซเอ็กซ์ แอกเซียมสเปซ-1
สเปซเอ็กซ์ แอกเซียม สเปซ-1 (SpaceX Axiom Space-1; AX-1 หรือ Ax1 ) เป็นแผนภารกิจของ สเปซเอ็กซ์ ครูวดรากอน ที่จะเดินทางไปยังสถานีอวกาศนานาชาติ (ISS) ซึ่งดำเนินการโดย SpaceX ในนามของแอกเซียมสเปซ เที่ยวบินนี้จะเริ่มใน 8 เมษายน 2022 15:17 UTC และขนส่งสี่คนไปยังสถานีอวกาศนานาชาติเป็นเวลาแปดวันโดยประมาณ ได้แก่ Michael López-Alegría ในฐานะนักบินอวกาศที่ได้รับการฝึกฝนอย่างมืออาชีพซึ่งได้รับการว่าจ้างจาก Axiom Space, Tom Cruise และ Doug Liman สำหรับโครงการภาพยนตร์ และนักท่องเที่ยวอวกาศอีกหนึ่งคน
แผนการโคลัมโบ
แผนการโคลัมโบ (Colombo Plan) เป็นองค์การระดับภูมิภาคที่รัฐบาลในภูมิภาคเอเชียแปซิฟิกร่วมมือกันพัฒนาความเข้มแข็งทางเศรษฐกิจและสังคม เป้าหมายหลักของแผนการโคลอมโบคือการพัฒนาทรัพยากรมนุษย์
ประวัติ
แต่เดิมนั้น องค์กรนี้เกิดจากการประชุมรัฐมนตรีต่างประเทศของชาติเครือจักรภพ ณ กรุงโคลัมโบ ประเทศศรีลังกา ในเดือนมกราคม ค.ศ. 1950 ซึ่งมีแผนที่จะตั้งกรอบความร่วมมือระหว่างประเทศที่จะยกระดับคุณภาพชีวิตของประชาชนในภูมิภาค ซึ่งแรกทีเดียวมีกำหนดหกปี และต่ออายุมาอีกหลายครั้ง จนกระทั่ง ค.ศ. 1980 จึง ต่ออายุไปอย่างไม่มีกำหนด ชื่อโครงการตอนก่อตั้งคือ แผนโคลอมโบเพื่อความร่วมมือในการพัฒนาเศรษฐกิจในเอเชียใต้และเอเชียตะวันออกเฉียงใต้ โดยมีชาติเครือจักรภพเจ็ดชาติได้แก่ ออสเตรเลีย อังกฤษ แคนาดา ซีลอน อินเดีย นิวซีแลนด์ และปากีสถาน ซึ่งต่อมาได้ขยายเป็น 26 ชาติ ซึ่งมีชาติที่ไม่อยู่ในเครือจักรภพเข้าร่วมด้วย เมื่อได้มีธรรมนูญใหม่ใน ค.ศ. 1977 จึงเปลี่ยนชื่อเป็น "The Colombo Plan for Cooperative Economic and Social Development in Asia and the Pacific" เพื่อสะท้อนถึงการเปลี่ยนแปลงชาติสมาชิกและขอบเขตของกิจกรรม
เป้าหมาย
แผนการโคลัมโบมิใช่แผนแม่บทที่แผนระดับชาติต้องโอนอ่อนตาม แผนการโคลัมโบเป็นกรอบความร่วมมือระดับทวิภาคีซึ่งนำเอาความช่วยเหลือจากต่างประเทศและความช่วยเหลือทางเทคนิคเพื่อการพัฒนาเศรษฐกิจและสังคมเข้ามาสู่ในภูมิภาค
โครงสร้างองค์กร
องค์ประกอบหลักของแผนการโคลัมโบคือ กรรมการที่ปรึกษา สภา และเลขานุการ ค่าบริหารจัดการจะแบ่งรับผิดชอบกันใน 25 ชาติ ชาติละเท่าๆ กัน
โครงการ
แผนการโคลัมโบมีโครงการถาวรหลักสี่ด้านได้แก่
แผนในปัจจุบัน
ในอดีตแผนการโคลัมโบเน้นการพัฒนาสังคมระยะยาวและโครงสร้างพื้นฐานเป็นสำคัญ แต่ในปัจจุบันได้ปรับแผนให้สอดรับกับความต้องการของประเทศสมาชิกที่เปลี่ยนไปอย่างรวดเร็ว โดยมุ่งเน้นไปที่การพัฒนาทักษะขั้นสูงและการถ่ายทอดประสบการณ์เพื่อนโยบายสาธารณะที่ดี รวมถึงการพัฒนาภาคเอกชนเพื่อผลักดันการเจริญเติบโตทางเศรษฐกิจ รวมถึงการต่อต้านยาเสพติด
ด้วยการสนับสนุนของสหรัฐอเมริกาและญี่ปุ่นและชาติสมาชิกอื่นอีก 12 ชาติ แผนการโคลัมโบมีโครงการ DAP ที่เป็นส่วนสำคัญยิ่งในการลดการใช้ยาเสพติดในภูมิภาคเอเชียแปซิฟิก โดยปัจจุบันมีโครงการพิเศษในอัฟกานิสถาน
ข้อวิพากษ์วิจารณ์ในระยะแรก
ชาวเอเชียบางกลุ่มมองว่าแผนการนี้เป็นเงื้อมือของจักรวรรดินิยมอังกฤษซึ่งไม่ได้มีจุดประสงค์เพื่อให้ชาติพัฒนาการพึ่งพาตนเอง แผนการโคลัมโบเสนอคำตอบทางเศรษฐกิจให้กับปัญหาซึ่งมีองค์ประกอบทางการเมืองและสังคมอยู่ด้วย ปัญหาที่ร้ายแรงอย่างนายทุนที่ดินและโครงสร้างองค์การแรงงานซึ่งถูกใช้โดยคอมมิวนิสต์กลับไม่ได้รับการเหลียวแล เพราะเป็นปัญหาที่อ่อนไหวทางการเมืองเกินกว่าที่จะจับต้องได้
สมาชิกในปัจจุบัน
แผนการโคลัมโบมีสมาชิก 27 ประเทศ อยู่ในภูมิภาคเอเชียแปซิฟิก ประเทศในกลุ่มอาเซียน และประเทศ SAARC (South Asian Association for Regional Cooperation).
ปลาอเล็กซานดรี่
ปลาอเล็กซานดรี่ (, パカモン) เป็นปลากระดูกแข็งในอันดับปลาหนังชนิดหนึ่ง ในวงศ์ Pseudopimelodidae จัดเป็นปลาเพียงชนิดเดียวเท่านั้นที่อยู่ในสกุล Lophiosilurus
กระจายพันธุ์ในแม่น้ำเซาฟรังซีสกูในบราซิล โดยมีชื่อเรียกในภาษาถิ่นว่า "ปาคาม่า" (Pacamã) มีพฤติกรรมมักจะอยู่นิ่ง ๆ กับพื้นน้ำหรือฝังตัวใต้ทรายเพื่อรออาหารได้แก่ ปลาขนาดเล็กและสัตว์น้ำทั่วไป ขนาดความยาวโดยเฉลี่ยเมื่อโตเต็มที่ประมาณ 60 เซนติเมตร น้ำหนักราว 5,000 กรัม
ด้วยมีหน้าตาประหลาด จึงนิยมเลี้ยงกันเป็นปลาสวยงาม ซึ่งจัดว่าเป็นปลาที่มีราคาแพงชนิดหนึ่ง โดยมีชื่อเรียกในภาษาอังกฤษว่า "ปลากดหน้ากบ" (Frog-faced catfish) หรือ "ปลากดแพ็ค-แมน" (Pac-man catfish)
กอบิส
กอบิส (قابس) หรือ กาแบ็ส (Gabès) เป็นเมืองหลักของเขตผู้ว่าการกอบิส ประเทศตูนิเซีย มีประชากร 116,323 คน (พ.ศ. 2547) เป็นเมืองใหญ่เป็นอันดับ 6 ของประเทศ ตั้งอยู่ทางตะวันออกเฉียงใต้ของประเทศ ริมอ่าวกอบิส เป็นเมืองท่าในบริเวณโอเอซิส มีการปลูกพืชและทำการประมง
แอลัน แฮนเซน
แอลัน เดวิด แฮนเซน (Alan David Hansen; เกิด 13 มิถุนายน ค.ศ. 1955) เป็นอดีตนักฟุตบอลอาชีพชาวสกอตแลนด์และเป็นผู้เชี่ยวชาญด้านฟุตบอลของสถานีโทรทัศน์บีบีซี เขาเล่นเป็นกองหลังตัวกลางให้กับ Partick Thistle เป็นสโมสรแรก ก่อนที่จะมาประสบความสำเร็จกับลิเวอร์พูลในช่วงปลายคริสต์ทศวรรษ 1970 และ 1980 และกับทีมชาติสกอตแลนด์ ในฐานะผู้เชี่ยวชาญด้านฟุตบอล แฮนเซนกลายเป็นที่รู้จักจากมุมมองที่ตรงไปตรงมาของเขา เขาร่วมจัดรายการ Match of the Day ตั้งแต่ปี ค.ศ. 1992 ถึง ค.ศ. 2014
ประวัติ
ตอนอายุ 15 ปี แฮนเซนวิ่งชนแผงกระจกหลังเล่นวอลเลย์บอล และทิ้งรอยแผลเป็นขนาดใหญ่ไว้ที่หน้าผาก
แอกโซลอเติล
แอกโซลอเติล (axolotl) หรือ อาโชโลตล์ (นาอวตล์: āxōlōtl; ) เป็นสัตว์ครึ่งบกครึ่งน้ำในอันดับซาลาแมนเดอร์ชนิดหนึ่ง มีลักษณะใกล้เคียงกับซาลาแมนเดอร์เสือ (A. tigrinum) ซึ่งอยู่ในวงศ์และสกุลเดียวกัน โดยที่ชื่อ "แอกโซลอเติล" นั้น มาจากชื่อของเทพเจ้าโชโลตล์ (Xolotl) ซึ่งเป็นพระเจ้าแห่งความตายตามความเชื่อของชาวแอซเท็ก
แอกโซลอเติลเป็นซาลาแมนเดอร์ขนาดเล็ก ที่มีถิ่นที่อยู่ค่อนข้างจำกัด โดยจะพบได้เฉพาะทะเลสาบหรือพื้นที่ชุ่มน้ำใกล้กับกรุงเม็กซิโกซิตี ประเทศเม็กซิโกเท่านั้น จุดเด่นของแอกโซลอเติลก็คือ มีพู่เหงือกสีแดงสดซึ่งเป็นอวัยวะช่วยในการหายใจซึ่งติดตัวมาตั้งแต่ฟักออกจากไข่ โดยที่ไม่หายไปเหมือนกับสัตว์ครึ่งบกครึ่งน้ำจำพวกอื่น เช่น กบหรือซาลาแมนเดอร์ชนิดอื่น ซึ่งที่ถือได้ว่าเป็นสิ่งมหัศจรรย์อีกประการหนึ่งของแอกโซลอเติล คือ เมื่ออวัยวะไม่ว่าส่วนใดของร่างกายขาดหายไปจะสามารถซ่อมแซมตัวเองได้ ไม่ว่าจะเป็นอวัยวะภายนอกหรืออวัยวะสำคัญภายในร่างกาย เช่น หัวใจ ปอด
แอกโซลอเติลยังเป็นสัตว์ที่ไม่มีเปลือกตา และของเหลวที่ขับออกมาเป็นของเสียออกจากร่างกายก็ไม่ใช่ปัสสาวะ แต่เป็นน้ำที่ผ่านเหงื่อ อีกทั้งยังมีสีผิวแตกต่างกันหลากหลายด้วย เช่น สีน้ำตาลเข้ม สีดำ สีส้ม สีขาวตาดำ หรือแม้กระทั่งสีขาวตาแดงหรือสภาพที่เป็นอัลบิโน โดยทั้งนี้ที่เป็นแบบนี้ เพราะแอกโซลอเติลเป็นสัตว์ที่มีวิวัฒนาการแบบย้อนกลับเพื่อให้เข้าได้กับสภาพแวดล้อมที่อยู่อาศัย
แอกโซลอเติลมีความยาวเต็มที่ประมาณ 30 เซนติเมตร แต่โดยทั่วไปจะมีขนาดเฉลี่ย 15 เซนติเมตร ใช้เวลาโตเต็มที่ประมาณ 18-24 เดือน มีอายุยืนยาวประมาณ 15 ปี โดยอาศัยในน้ำที่มีอุณหภูมิไม่เกิน 20 องศาเซลเซียส ซึ่งจัดว่าค่อนข้างเย็น กินสัตว์น้ำขนาดเล็กเป็นอาหาร เช่น ปลาขนาดเล็ก กุ้ง หอยชนิดต่าง ๆ รวมถึงไส้เดือนดินหรือไส้เดือนน้ำ เป็นต้น ขยายพันธุ์เมื่ออายุได้ 5 เดือนจนถึงโต ซึ่งขึ้นอยู่กับความถี่และคุณภาพของอาหาร รวมถึงอุณหภูมิกับคุณภาพของน้ำด้วย มีรายงานว่ามีตัวผู้ที่พร้อมผสมพันธุ์มีอายุต่ำกว่า 6 เดือนอยู่พอสมควร โดยที่ตัวผู้เมื่อเข้าสู่วัยเจริญพันธุ์จะมีความยาว 7 นิ้ว ขณะที่ตัวเมียมีแนวโน้มที่จะเข้าสู่ช่วงวัยนี้ช้ากว่าตัวผู้ 1-2 เดือน ตัวผู้มีลักษณะโคนหางที่ใหญ่และยาวกว่าตัวเมีย ฤดูการขยายพันธุ์อยู่ในเดือนมิถุนายนถึงธันวาคมในแต่ละปี ซึ่งในสถานที่เลี้ยงพบว่าสามารถขยายพันธุ์ได้ทุกช่วงเดือนของปี ไข่ใช้เวลาฟักประมาณ 2 สัปดาห์
สถานะในธรรมชาติของแอกโซลอเติลจัดอยู่ในภาวะเสี่ยงขั้นวิกฤติต่อการสูญพันธุ์ เนื่องจากถูกคุกคามอย่างหนักในถิ่นที่อยู่จากมนุษย์และยังตกเป็นอาหารของสัตว์ขนาดใหญ่กว่าตามห่วงโซ่อาหาร เช่น นกกินปลา ปลาขนาดใหญ่ เป็นต้น
นอกจากนี้แล้ว แอกโซลอเติลยังกลายเป็นสัตว์เลี้ยงของผู้นิยมเลี้ยงสัตว์แปลก ๆ อีกด้วย โดยนิยมเลี้ยงในตู้ปลาเช่นเดียวกับปลาสวยงามทั่วไป ในประเทศไทย บางครั้งแอกโซลอเติลจะถูกเรียกว่า "หมาน้ำ"
นานา คอนาดู
นานา คอนาดู (Nana Konadu) หรือ นานา ยอว์ คอนาดู เยบัวห์ นักมวยสากลชาวกานา เกิดเมื่อ 15 กุมภาพันธ์ พ.ศ. 2507 ที่ ประเทศกานา สถิติการชก 47 ครั้ง ชนะ 41 (น็อค 32) เสมอ 1 แพ้ 5
กรมอุตุนิยมวิทยา
กรมอุตุนิยมวิทยาแห่งราชอาณาจักรไทย (Meteorological Department of Thailand.) เป็นหน่วยงานของรัฐบาลไทย ระดับกรม สังกัดกระทรวงดิจิทัลเพื่อเศรษฐกิจและสังคม ทำหน้าที่ในการพยากรณ์อากาศ รายงานปรากฏการณ์ธรรมชาติต่าง ๆ เช่น แผ่นดินไหว ความสูงของคลื่น รายงานพยากรณ์อากาศประจำวันและพยากรณ์อากาศในช่วงเวลาที่กำลังจะมาถึง รวมทั้งออกประกาศเตือนต่าง ๆ โดยผู้ทำหน้าที่หลักในหน่วยงานคือ นักอุตุนิยมวิทยา
ประวัติ
เมื่อ พ.ศ. 2466 เริ่มมีการดำเนินงานใน "กรมทดน้ำ" กระทรวงเกษตราธิการ และต่อมาปลายปีได้จัดตั้ง เป็น "แผนกอุตุนิยมศาสตร์และสถิติ" กองรักษาน้ำ กรมทดน้ำ (ปัจจุบันคือ กรมชลประทาน) จนกระทั่งเมื่อวันที่ 6 สิงหาคม พ.ศ. 2479 จึงได้มีการจัดตั้งเป็นกองอุตุนิยมวิทยา สังกัดกรมอุทกศาสตร์ กองทัพเรือ และยกฐานะขึ้นเป็นกรมเมื่อวันที่ 23 มิถุนายน พ.ศ. 2485 ชื่อว่า "กรมอุตุนิยมวิทยา"
ต่อมาเมื่อวันที่ 29 สิงหาคม พ.ศ. 2505 จึงได้โอนมาสังกัดสำนักนายกรัฐมนตรี และโอนมาสังกัดกระทรวงคมนาคม เมื่อ 1 ตุลาคม พ.ศ. 2515 ในลำดับต่อมาได้มีการปฏิรูปกระทรวง ทบวง กรม ขึ้นใหม่ทำให้กรมอุตุนิยมวิทยา ได้โอนมาสังกัดกระทรวงเทคโนโลยีสารสนเทศและการสื่อสาร ตั้งแต่วันที่ 3 ตุลาคม พ.ศ. 2545 และเมื่อราชกิจจานุเบกษา ได้เผยแพร่ พระราชบัญญัติปรับปรุงกระทรวง ทบวง กรม (ฉบับที่ ๑๗) พ.ศ. ๒๕๕๙ กรมอุตุนิยมวิทยาได้ถูกโอนเข้ามาสังกัดกระทรวงดิจิทัลเพื่อเศรษฐกิจและสังคม
สำนักพยากรณ์อากาศ
หน้าที่จัดทำแผนที่อุตุนิยมวิทยา วิเคราะห์และพยากรณ์อากาศทั่วไป รวมทั้งดำเนินการเกี่ยวกับการพยากรณ์อากาศเพื่อการคมนาคมขนส่งทางบกทั่วประเทศ และการเดินเรือในอ่าวไทยและน่านน้ำใกล้เคียง ออกคำเตือนลักษณะอากาศร้ายที่จะมีผลกระทบต่อประชาชนโดยระบบพยากรณ์อากาศต่าง ๆ ที่ทันสมัยและเป็นสากล เผยแพร่และให้บริการการพยากรณ์อากาศและเตือนภัยธรรมชาติทางอุตุนิยมวิทยาอย่างรวดเร็วโดยระบบและเทคนิคที่ทันสมัย ติดตามและประเมินผลการพยากรณ์อากาศ และศึกษาค้นคว้าเทคนิคเพื่อปรับปรุงการพยากรณ์อากาศให้ทันสมัยตลอดเวลา ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
สำนักเครื่องมืออุตุนิยมวิทยา
หน้าที่และความรับผิดชอบให้คำปรึกษา ศึกษา พัฒนา วางแผน ดำเนินการ และจัดทำคู่มือในการติดตั้งบำรุงรักษา และซ่อมแซมเครื่องมือและอุปกรณ์อุตุนิยมวิทยา ผลิตเครื่องมือและอุปกรณ์สำหรับใช้ในการตรวจอากาศที่ทันสมัยตามมาตรฐานสากล ศึกษา พัฒนา และจัดทำคู่มือเกี่ยวกับการกำหนดมาตรฐานเกี่ยวกับเครื่องมือและอุปกรณ์อุตุนิยมวิทยา ดำเนินการและให้บริการเกี่ยวกับการสอบเทียบและตรวจสอบเครื่องมือและอุปกรณ์ สำหรับใช้ในการตรวจอากาศให้ถูกต้องตามมาตรฐานและข้อกำหนดขององค์การ อุตุนิยมวิทยาโลก ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
สำนักเฝ้าระวังแผ่นดินไหว
สำนักเฝ้าระวังแผ่นดินไหว มีภารกิจในการเฝ้าระวังและติดตามแผ่นดินไหวและสึนามิทั้งภายในและต่างประเทศทั่วโลก รวมถึงความสั่นสะเทือนที่เกิดขึ้นจากการกระทำทั้งธรรมชาติและมนุษย์ ถือเป็นหน่วยงานหลักสำหรับการดูแลระบตรวจวัดแผ่นดินไหวของประเทศไทย มีสถานีติดตั้งทั่วประเทศและเชื่อมโยงสัญญาณความสั่นสะเทือนแบบเวลาจริงจากต่างประเทศนับร้อยสถานี เป็นสำนักงานตั้งขึ้นใหม่ตามโครงสร้างของกรมอุตุนิยมวิทยาเมื่อ กลางปี 2552 บุคลากรเป็นอัตรากำลังใหม่และเริ่มเข้ามาปฏิบัติงาน ตั้งแต่ปี 2553
เหงายิ่งกว่าเหงา
"เหงายิ่งกว่าเหงา" เป็นซิงเกิลของวงดนตรี เรโทรสเปกต์ ประพันธ์เนื้อร้องโดย เรโทรสเปกต์ แต่งทำนองและเรียบเรียงโดย เรโทรสเปกต์ และดนัย ธงสินธุศักดิ์
เพลงนี้พูดถึงเชื่อว่าใครหลาย ๆ คนที่มีหัวใจ มีความรัก ความรู้สึก และอารมณ์ ต้องเคยผ่านช่วงเวลาแบบนี้มากันหมดแล้ว เพลงบอกถึงความเหงา ยามที่อยู่กับตัวเองคนเดียว การจมปลักอยู่ในห้วงแห่งความมืดแบบนี้ ไม่นานคงได้กลายเป็นท่านลอร์ดเวเดอร์ไปจนได้ เพราะมันมืดมิดมาก การอยู่กับตัวเองและจมลึกไปกับความเหงาแบบนี้ มันทรมานที่เหลือแต่ตัวเราคนเดียว แต่ในขณะเดียวกัน ความเหงาแบบนี้มันก็มีความโรแมนติคของความสันโดษอยู่ในตัวด้วย ก็ต้องเลือกเอาล่ะ ว่าจะมีคู่หรือนั่งติสต์แดกเหงาไปแบบนี้ แต่เพลงนี้มีเนื้อหาที่ กรีดลึกจริง ๆ คือฟังแล้วมันเหงามาก ห้วงที่อยู่กับตัวเองคนเดียว นั่งมองคนอื่น และทรมานอยู่ตรงนี้คนเดียวเงียบ ๆ มันบาดลึกสุด ๆ ยิ่งกว่าอะไร ความอ่อนแอที่มียิ่งทำร้ายให้ตัวเองอ่อนแอหนักเข้าไปอีก
ส่วนมิวสิกวิดีโอเพลง "เหงายิ่งกว่าเหงา" เผยแพร่ครั้งแรกในวันที่ 4 มีนาคม พ.ศ. 2557 เวลา 20.00 น ในยูทูบ โดยมี โบ้ท The Yers มีเป็นพระเอกในมิวสิกวิดีโอนี้ด้วย
การตอบรับ
เพลง "เหงายิ่งกว่าเหงา" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 20 เมษายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ภารกิจผจญภัยในอวกาศของครูวดรากอน
ภารกิจผจญภัยในอวกาศของครูวดรากอน (Space Adventures Crew Dragon mission) เป็นสัญญาเที่ยวบินอวกาศของ SpaceX ครูวดรากอน ที่ทำสัญญาโดย บริษัทการท่องเที่ยวอวกาศของสหรัฐ ภารกิจนี้กำหนดไว้ในช่วงปลายปี พ.ศ. 2564 ถึงต้นปี พ.ศ. 2565
ลูกเรือ
ภารกิจผจญภัยในอวกาศให้บริการสี่ที่นั่งสำหรับนักท่องเที่ยวอวกาศโดยแต่ละที่นั่งมีราคาประมาณ 55 ล้านดอลลาร์
ดนตรีวิทยา
ดนตรีวิทยา (Musicology) เป็นการศึกษาด้านดนตรีในด้านการวิจัย การวิเคราะห์ด้านวิชาการ ดนตรีวิทยาเป็นส่วนหนึ่งของมนุษยศาสตร์ ผู้ศึกษาด้านนี้ในแง่การวิจัยดนตรีเรียกว่า นักดนตรีวิทยา (musicologist)
ตามหลักแล้ว ประวัติศาสตร์ดนตรีวิทยา (เรียกทั่วไปว่า ประวัติศาสตร์ดนตรี) เป็นสาขาที่เด่นชัดที่สุดของดนตรีวิทยา ประวัติศาสตร์ดนตรีวิทยาถือเป็นหนึ่งในสาขาย่อยดนตรีวิทยาที่ใหญ่ที่สุด โดยประวัติศาสตร์ดนตรีวิทยา, มานุษยดนตรีวิทยา และดนตรีวิทยาเชิงระบบ (systematic musicology) มีขนาดใกล้ ๆ กัน มานุษยดนตรีวิทยา ว่าด้วยเรื่องการศึกษาดนตรีที่เกี่ยวข้องกับบริบททางวัฒนธรรม ดนตรีวิทยาเชิงระบบ ว่าด้วยดนตรีสวนศาสตร์, วิทยาศาสตร์ และเทคโนโลยีเกี่ยวกับเสียงของเครื่องดนตรี และนัยยะที่เกี่ยวข้องทางดนตรีของสรีรศาสตร์ จิตวิทยา สังคมวิทยา หลักปรัชญา และการคำนวณ
จังหวัดนามูร์
นามูร์ (Namur) เป็นจังหวัดหนึ่งในแคว้นวอลลูนของประเทศเบลเยียม ทางตะวันตกมีพื้นที่ติดต่อกับจังหวัดแอโน ทางเหนือติดต่อกับจังหวัดวอลลูนบราบันต์และจังหวัดลีแยฌ ทางตะวันออกติดต่อกับจังหวัดลักเซมเบิร์กของประเทศเบลเยียม และทางใต้ติดต่อกับจังหวัดแอนและจังหวัดอาร์แดนของประเทศฝรั่งเศส
จังหวัดนามูร์มีเมืองหลวงชื่อเดียวกันกับจังหวัด และมีพื้นที่ 3,675 ตารางกิโลเมตร ประกอบด้วยเขต 3 เขต ซึ่งแบ่งออกเป็นเทศบาลรวม 38 เทศบาล จังหวัดนามูร์มีแม่น้ำสายหลักคือแม่น้ำเมิซซึ่งไหลผ่านทางตอนใต้ของจังหวัด
เขตการปกครอง
จังหวัดนามูร์ประกอบด้วย 3 เขต (arrondissement) ได้แก่ เขตดีน็อง เขตนามูร์ และเขตฟีลิปวีล
และแบ่งย่อยเป็น 69 เทศบาล (commune) ดังแผนที่นี้
เทศกาลโต๊ะจีนลิง
เทศกาลโต๊ะจีนลิง เป็นเทศกาลงานประเพณีสำคัญที่จัดขึ้นทุกปีในจังหวัดลพบุรี ใน พ.ศ. 2550 มีการนำผลไม้และผักให้กับประชากรลิงแสมท้องถิ่น 2,000 ตัว
หนังสือพิมพ์การ์เดียนจัดให้เทศกาลนี้เป็นหนึ่งในเทศกาลที่แปลกที่สุดร่วมกับเทศกาลกระโดดข้ามเด็กทารกของสเปน และมีผู้ถ่ายภาพลิงพยายามเอาผักและผลไม้สดที่แช่ในก้อนน้ำแข็งในเทศกาลโต๊ะจีนลิงที่พระปรางค์สามยอดในจังหวัดลพบุรี
รายละเอียด
การจัดงานเลี้ยงโต๊ะจีนลิงของจังหวัดลพบุรี เริ่มขึ้นครั้งแรกตั้งแต่ปี 2532 สร้างชื่อเสียงให้กับจังหวัดลพบุรีจนโด่งดังไปทั่วโลก และถูกจัดเข้าปฏิทินงานประจำปีของจังหวัด งานดังกล่าวเริ่มขึ้นจากการลงแรงกายแรงความความคิดของอาทิตย์ ทวีคูณ เสนอต่อ นายยงยุทธ กิจวัฒนานุสนธิ์ ประธานบริษัท ลพบุรีอินน์กรุ๊ป และดำเนินการต่อเนื่องจนกระทั่งปัจจุบันขึ้นสู่ปีที่  14 ลิงบริเวณศาลพระกาฬ พระปรางค์สามยอด จะแยกพวกกันกับลิงบริเวณตึก สภาพของ ลิงศาลพระกาฬ ค่อนข้างได้รับการเลี้ยงดูอย่างอิ่มหมีพีมัน เนื่องจากมีผู้คนที่มากราบไหว้สักการะศาลฯ เลี้ยงดู ขณะที่ลิงพระปรางค์สามยอด และลิงตึกที่มีอยู่ประมาณ 3,000 ตัว มีความเป็นอยู่ที่ลำบาก บางมื้อก็กินไม่อิ่ม
ในการจัดงานเทศกาลในครั้งนี้ก็เพื่อให้ลิงซึ่งอาศัยอยู่บริเวณ ศาลพระกาฬ พระปรางค์สามยอด และตามตึกได้กินอิ่มอย่างเป็นทางการปีละครั้ง หลังจากที่มนุษย์เข้ามาสร้างเมืองจนลิงเจ้าถิ่นต้องกลายเป็นเพียงผู้อาศัยไป ทั้งนี้ สำหรับเทศกาลโต๊ะจีนลิง จัดขึ้นเป็นประจำทุกปี เพื่อเลี้ยงบรรดาลิงที่มาอาศัยอยู่ในบริเวณศาลพระกาฬ ซึ่งชาวบ้านเชื่อว่า เป็นศิษย์ของเจ้าพ่อพระกาฬ สิ่งศักดิ์สิทธิ์ของจังหวัด บรรดาลิงเหล่านี้ จึงได้รับความช่วยเหลือให้อาหารจากชาวบ้านเป็นอย่างดีเรื่อยมา และเทศกาลโต๊ะจีนลิงนี้ ยังเป็นอีกหนึ่งในมาตรการส่งเสริมการท่องเที่ยวที่ส่วนราชการ และพ่อค้าประชาชน ร่วมกันจัดขึ้นเพื่อหวังดึงดูดนักท่องเที่ยวทั้งชาวไทยและชาวต่างชาติให้เดินทางมาเยี่ยมชม ความน่ารักของลิงและคนที่อยู่ร่วมกันมายาวนานโดยเฉพาะชาวต่างชาติที่ให้ความสนใจเป็นอย่างมาก เพราะว่าเป็นเทศกาลที่แปลกเทศกาลหนึ่งที่หาชมได้ยาก และสื่อชั้นนำของต่างชาติยังนำไปเผยแพร่ต่อสายตาชาวโลกจนเป็นที่รู้จักไปทั่วโลกอยู่ในขณะนี้
งานเลี้ยงโต๊ะจีนลิง จัดขึ้นทุกวันอาทิตย์สัปดาห์สุดท้ายของเดือนพฤศจิกายน ณ บริเวณศาลพระกาฬ และพระปรางค์สามยอด มีฝูงลิงอาศัยอยู่เป็นจำนวนมาก เป็นที่สนใจสำหรับนักท่องเที่ยว บรรดานักท่องเที่ยวที่มานมัสการเจ้าพ่อพระกาฬ มักจะนำอาหารและผลไม้มาเลี้ยงลิง ทำให้ลิงมีความเชื่องและคุ้นเคยกับนักท่องเที่ยวมากขึ้น ในงานมีกิจกรรมต่าง ๆ มากมาย
พงศนารถ วินศิริ
พงศนารถ วินศิริ ชื่อเล่น ตู่ เกิดเมื่อวันที่ 1 กุมภาพันธ์ พ.ศ. 2496 เป็นนักแสดงชาวไทย มีผลงานละครและภาพยนตร์ต่างๆจนมีผลงานละครปัจจุบันส่วนมากจะเล่นบทร้าย
รถไฟใต้ดินแทจ็อน
รถไฟใต้ดินแทจ็อน เป็นเส้นทางรถไฟใต้ดินในเมืองแทจ็อน ประเทศเกาหลีใต้ ดำเนินการโดยบริษัทขนส่ง Daejeon Metropolitan Express Transit Corporation เปิดให้บริการครั้งแรกในปี ค.ศ. 2006 พร้อมกับ 12 สถานีเริ่มแรก ปัจจุบันมีเพียงหนึ่งเส้นทาง จำนวน 22 สถานี ระยะทาง 22.6 กิโลเมตร
ลิซา เฮด
ร้อยเอกหญิง ลิซา เจด เฮด (Captain Lisa Jade Head; 30 พฤศจิกายน ค.ศ. 1981 — 19 เมษายน ค.ศ. 2011) เป็นนายทหารกองทัพอังกฤษ เธอเป็นเจ้าหน้าที่ทำลายล้างวัตถุระเบิดหญิงคนแรกที่ถูกสังหารในขณะปฏิบัติหน้าที่ เธอเสียชีวิต ณ วันที่ 19 เมษายน ค.ศ. 2011 ขณะอายุได้ 29 ปี ภายหลังจากการได้รับบาดเจ็บอย่างสาหัสเมื่อครั้งเข้าประจำการในประเทศอัฟกานิสถาน ในช่วงที่เธอเสียชีวิต ร้อยเอกหญิงเฮดเป็นนายทหารหญิงคนแรกและเป็นเจ้าหน้าที่หญิงชาวอังกฤษคนที่สองที่เสียชีวิตในประเทศอัฟกานิสถาน นับตั้งแต่ปี ค.ศ. 2001 ต่อจากซาราห์ ไบรอันท์ และเป็นสมาชิกของกองกำลังติดอาวุธที่เสียชีวิตในลำดับที่ 364
เธอเกิดที่ฮัดเดอร์สฟิลด์ เวสต์ยอร์คเชียร์ และได้เข้าเรียนที่วิทยาลัยกรีนเฮด รวมถึงเข้าศึกษาสาขาชีววิทยามนุษย์ที่มหาวิทยาลัยฮัดเดอร์สฟิลด์ ก่อนที่จะเข้าศึกษาต่อที่โรงเรียนนายร้อยทหารบกแซนด์เฮิร์ทซ์ เธอได้เข้าประจำการในประเทศอิรัก และอัฟกานิสถานในฐานะเจ้าหน้าที่ประสานงานการขนส่งทางอากาศกับเหล่าพลาธิการ ก่อนที่จะได้รับการโอนไปยังกองทหารหน่วยทำลายล้างวัตถุระเบิด (อีโอดี) 321 กรมสรรพาวุธวัตถุระเบิดที่ 11 เหล่าพลาธิการ ร่วมกับผู้ที่เธอเคยร่วมประจำการในไอร์แลนด์เหนือ โดยเธอได้รับการเคลื่อนพลไปยังอัฟกานิสถานในวันที่ 27 มีนาคม ค.ศ. 2011 ที่ซึ่งเธอเป็นผู้ชำนาญด้านการทำลายล้างวัตถุระเบิดและประสบความสำเร็จในฐานะ "ผู้ปฏิบัติการกู้ภัยคุกคามจากระเบิดแสวงเครื่องระดับสูง"
เธอได้รับบาดเจ็บสาหัสในนาห์ร-อี-ซาราจ์ ที่จังหวัดเฮลมานด์เมื่อวันที่ 18 เมษายน ค.ศ. 2011 ซึ่งเป็น 22 วันหลังจากที่เข้ามาในอัฟกานิสถานเป็นครั้งที่สอง ในขณะที่พยายามที่จะยับยั้งการทำงานของระเบิดแสวงเครื่องที่อยู่รวมกันเป็นกลุ่ม ซึ่งแหล่งที่มาของฝ่ายจำเลยกล่าวว่า ได้มีการวางไว้เพื่อล่อให้ผู้เชี่ยวชาญด้านการทำลายล้างวัตถุระเบิดเข้ามาทำการเก็บกู้ โดยเธอได้ทำการปลดชนวนไปหนึ่งลูก แต่แล้วลูกที่สองก็ได้ระเบิดออกไปแบบเป็นลูกโซ่ แขนและขาของเธอได้หายไปเกือบทั้งหมดจากการระเบิด เธอได้รับการเคลื่อนย้ายโดยเฮลิคอปเตอร์ไปยังแคมพ์เบสชัน ที่ลัชการ์กาห์ เพื่อเตรียมบินกลับไปยังโรงพยาบาลควีนเอลิซาเบธ ที่เบอร์มิงแฮม กระทั่งเธอได้เสียชีวิต ณ ที่แห่งนั้นในวันรุ่งขึ้น
งานศพของเธอได้จัดขึ้นในวันที่ 6 พฤษภาคม ค.ศ. 2011 ที่โบสถ์ฮัดเดอร์สฟิลด์ปาริช ซึ่งทหารกองเกียรติยศจากกองทหารของเธอ ได้จัดแถวย่างก้าวเป็นขบวนแห่ศพและนำโลงศพของเธอเข้าไปในโบสถ์ ผู้คนกว่า 1,000 ชีวิตได้เข้าร่วมพิธีศพ ซึ่งรวมถึงครอบครัว, มิตรสหาย, บุคลากรทางทหาร และประชาชนพลเมืองในฮัดเดอร์สฟิลด์
เฮลอินเอเซล (2013)
เบื้องหลัง
ในรอว์ 7 ตุลาคม แบรด แมดด็อกซ์ ออกมาประกาศจัดรีแมตช์ชิงแชมป์ WWE ที่ว่างอยู่ ระหว่าง แรนดี ออร์ตัน กับ แดเนียล ไบรอัน อีกครั้งในศึกเฮลอินเอเซล ในแมตช์กรงเหล็กเฮลอินเอเซล โดยจะมีการให้แฟนๆ โหวตว่าต้องการให้ใครเป็นกรรมการพิเศษจาก 3 คนที่มีให้เลือก คือ บูเกอร์ ที, บ็อบ แบ็กลันด์ และชอว์น ไมเคิลส์ โดยผลโหวตออกมาคือ ชอว์นได้คะแนนโหวตมากที่สุด ทำให้ชอว์นได้เป็นกรรมการพิเศษในแมตช์ชิงแชมป์ WWE ระหว่าง แรนดี ออร์ตัน กับแดเนียล ไบรอัน
ในรอว์ 7 ตุลาคม อัลเบร์โต เดล รีโอ เจ้าของแชมป์โลกเฮฟวี่เวท เปิดตัวออกมาเตรียมปล้ำ และวิกกี เกร์เรโร ก็ตามออกมาเพื่อประกาศคู่ต่อสู้ของเดล รีโอคือริคาร์โด โรดรีเกซ และวิคกียังประกาศอีกว่าผู้ท้าชิงของเดล รีโอ ในเฮลอินเอเซลคือจอห์น ซีนา เดล รีโอกำลังช็อคและมัวแต่โวยวายเลยโดนริคาร์โดรวบกดนับ 3 ชนะไป หลังแมตช์ เดล รีโอเล่นงานริคาร์โดระบายอารมณ์ จากนั้นก็เอาเก้าอี้มาหนีบแขนแล้ว Cross ArmBreaker จนกรรมการต้องมาห้าม
ในรอว์ 14 ตุลาคม พอล เฮย์แมน เข้าไปโวยวายกับแบรด แมดด็อกซ์ว่าซีเอ็ม พังก์มันเป็นพวกขี้โกง ต้องให้เขาเลือกเงื่อนไขในแมตช์ที่จะเจอกันอีกครั้งในเฮลอินเอเซล ให้ไรแบ็ก กับเคอร์ติส แอ็กเซล รุมพังก์ แบบ 2 ต่อ 1 แมดด็อกซ์ได้ประกาศจัดแมตช์ให้ไรแบ็กเจอกับอาร์-ทรูธ และพังก์เจอกับแอ็กเซล ในการแข่งขันแบบ Beat the Clock ใครชนะก็ให้ฝ่ายนั้นกำหนดเงื่อนไข โดยไรแบ็กเอาชนะอาร์-ทรูธไปด้วยเวลา 5:44 นาที และพังก์ก็เอาชนะแอ็กเซลด้วยเวลา 5:33 ทำให้พังก์มีสิทธิ์เลือกแมตช์ในเฮลอินเอเซล หลังแมตช์ พังก์ประกาศเลือกแมตช์ให้เป็นแฮนดิแคปเจอกับไรแบ็กและพอล เฮย์แมน ในกรงเหล็กเฮลอินเอเซล
ฟราดาริกา มุนแซ็ญ
ฟราดาริกา มุนแซ็ญ อี มัญเญ (Frederica Montseny i Mañé, ; ค.ศ. 1905–1994) เป็นนักอนาธิปไตยและปัญญาชนซึ่งทำหน้าที่เป็นรัฐมนตรีสาธารณสุขและนโยบายสังคมในรัฐบาลสาธารณรัฐสเปนที่ 2 ช่วงสงครามกลางเมืองสเปน เธอเป็นที่รู้จักเป็นนักเขียนนวนิยายและความเรียง และการเป็นรัฐมนตรีหญิงคนแรก ๆ ในยุโรปตะวันตก
ชีวประวัติ
ฟราดาริกา มุนแซ็ญ เกิดวันที่ 12 กุมภาพันธ์ ค.ศ. 1905 ในมาดริด ประเทศสเปน เธอเป็นลูกที่รอดชีวิตคนเดียวของฌูอัน มุนแซ็ญ (Joan Montseny) กับตาแรซา มัญเญ มิราแบ็ต (Teresa Mañé Miravet) ทั้งสองเป็นครู และเป็นนักอนาธิปไตยเชื้อสายกาตาลา พวกเขาอาศัยอยู่ในมาดริด เนื่องจากพ่อของเธอถูกจำคุกและต้องลี้ภัยในเวลาต่อมาเหตุจากเหตุระเบิดขบวนแห่วันสมโภชพระคริสตวรกายในบาร์เซโลนา ค.ศ. 1896 (1896 Barcelona Corpus Christi procession bombing) ทั้งสองกลับสเปนอย่างลับ ๆ และอาศัยอยู่ในเมืองหลวง ตั้งแต่ ค.ศ. 1898 บุพการีของเธอร่วมกันทำหน้าที่บรรณาธิการวารสารรายปักษ์ชื่อ ลาเรบิสตาบลังกา ซึ่งเป็นหนึ่งในวารสารอนาธิปไตยฉบับที่สำคัญที่สุดในเวลานั้น ครอบครัวเธอใช้เงินเก็บเพื่อหาบ้านในเขตชานเมืองของมาดริด ผู้พัฒนาที่สร้างบ้านพวกเขาขู่ฟ้องร้องพ่อของเธอ เมื่อเขากล่าวหาว่าผู้พัฒนาขโมยเงินจากคนจนที่จ่ายค่าบ้านที่ไม่ถูกสร้างเสียที ทำให้ครอบครัวต้องย้ายออกและใช้เวลาหลายปีหลังจากนั้นในการย้ายที่อยู่ตลอดเวลา และเอาชีวิตรอดด้วยการเขียนและการเพาะปลูกเป็นครั้งคราว ในวัยเด็กของมุนแซ็ญ หน่วยพิทักษ์​พลเรือน​ (Guardia Civil) มักมาเยี่ยมบ้านครอบครัวเธอเพื่อค้นหาพ่อของเธอ เธอถ่วงเวลาให้พวกเขาเข้ามาช้าที่สุดเพื่อให้เวลาพ่อเธอซ่อนตัว
มุนแซ็ญได้รับการศึกษาที่บ้านจากบุพการีของเธอ หลังจากที่เธอมีทักษะอ่านเขียนแล้ว แม่ของเธอใช้วิธีการสอนแบบพิพัฒนาการเพื่อเสริมสร้างความอยากรู้อยากเห็นของลูกเธอ ทำให้มุนแซ็ญสามารถอ่านเนื้อหาที่หลากหลายเพื่อส่งเสริมให้เธอไล่ตามความสนใจทางปัญญาของตัวเอง มุนแซ็ญได้รู้จักกับทั้งวรรณกรรมและทฤษฎีทางสังคมและการเมือง เธอยังกล่าวว่าการเติบโตในสิ่งแวดล้อมชนบทได้มีส่วนในพัฒนาการทางปัญญาของเธอ ตลอดชั่วชีวิตเธอ เธอจะกลับไปหาธรรมชาติเมื่อต้องจัดการกับปัญหาทางสังคม เธอมีลูกสามคนกับฌาร์มินัล อัซเกลอัส
การทำงาน
ในช่วงสงครามกลางเมืองสเปน มุนแซ็ญสนับสนุนรัฐบาลสาธารณรัฐ เธอต่อต้านการใช้ความรุนแรงในอาณาเขตของสาธารณรัฐโดยกล่าวว่าเป็น "ความกระหายเลือดที่ก่อนหน้านี้นึกไม่ออกเลยว่าจะเกิดจากมนุษย์สุจริต" ในเดือนพฤศจิกายน ค.ศ. 1936 ฟรันซิสโก ลาร์โก กาบาเยโร (Francisco Largo Caballero) แต่งตั้งมุนแซ็ญเป็นรัฐมนตรีกระทรวงสาธารณสุข การกระทำครั้งนี้ทำให้เธอได้กลายเป็นผู้หญิงคนแรกในประวัติศาสตร์สเปนที่ได้เป็นรัฐมนตรีในคณะรัฐมนตรี
ลี้ภัย
ในช่วงปลายคริสต์ทศวรรษ 1930 เธอและผู้นิยมสาธารณรัฐคนอื่นย้ายไปยังเมืองตูลูซ และกลับมาสเปนใน ค.ศ. 1977 หลังฟรังโกเสียชีวิต ต่อมาเธอเสียชีวิตวันที่ 14 มกราคม ค.ศ. 1994 สิริอายุ 88 ปี
มรดก
ถนน สวนสาธารณะ และโรงเรียนหลายแห่งในสเปน โดยเฉพาะแคว้นกาตาลุญญา และในเมืองเช่นปารีส ตั้งชื่อตามเพื่อรำลึกถึงเธอ
คาวาซากิ (จังหวัดฟูกูโอกะ)
คาวาซากิ (川崎町 (Kawasaki-machi)) เป็นเมืองที่ตั้งอยู่ในอำเภอทางาวะ จังหวัดฟูกูโอกะ ประเทศญี่ปุ่น
เมืองคาวาซากิมีขนาดพื้นที่ทั้งสิ้น 36.14 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2023 ประมาณ 14,501 คน มีความหนาแน่นของประชากร 401 คนต่อตารางกิโลเมตร
ยอดเซียน ยอดมนุษย์
ยอดเซียน ยอดมนุษย์ (อังกฤษ: Return to the 36th Chamber, Shao Lin ta peng hsiao tzu, Return of the Master Killer or Master Killer II จีน: 少林搭棚大師) เป็นภาพยนตร์กำลังภายใน-กังฟูสัญชาติฮ่องกง ที่ออกฉายในปี ค.ศ. 1985 กำกับโดย หลิว เจียเหลียง ภาพยนตร์เรื่องนี้เป็นภาคสองของภาพยนตร์ชุด ยอดมนุษย์ยุทธจักร และมีภาคต่อเป็นภาคสุดท้ายคือภาพยนตร์เรื่อง ยอดมนุษย์เส้าหลิน
ณรงค์ศักดิ์ เบี้ยทอง
ณรงค์ศักดิ์ เบี้ยทอง นักกีฬาเรือพายทีมชาติไทย เกิดที่จังหวัดปทุมธานี
ยอดเซียน ยอดมนุษย์
เนื้อเรื่องย่อ
เซิน กับพวกคนงานถูกเถ้าแก่หวัง ข่มเหงรังแกโดยหักเงินค่าแรงไปจ่ายให้พวกสิบสองกระบองแมนจูที่มาคุมงาน แต่ เชากับหง เกิดไม่พอใจจึงได้ให้ เจี๊ยะน้องชายของเซินปลอมตัวเป็นหลวงจีนซานเตอะ มาสั่งสอนพวกหัวหน้าคนงานกับพวกสิบสองกระบอง ครั้งแรกก็ทำได้สำเร็จ ต่อมาถูกเถ้าแก่หวังจับได้ ทำให้พวก เจี๊ยะ กับคนงานถูกซ้อมจนอ่วมไปหมด เจี๊ยะ จึงตั้งใจไปฝึกมวยที่เส้าหลิน หวังว่าจะได้กลับมาขอความเป็นธรรมให้กับพวกคนงาน เจี๊ยะ ได้ไปที่เส้าหลินและได้พบกับ หลวงจีนซานเตอะ แต่หลวงจีนซานเตอะ ไม่รับเจี๊ยะไว้เป็นศิษย์ แต่ให้สร้างนั่งร้านรอบหอ 36 เจี๊ยะ จึงค่อยๆ ฝึกมวยไปและสำเร็จโดยไม่รู้ตัวหลังจากนั้นก็กลับไปที่โรงงานย้อมผ้าเพื่อดวลกับเถ้าแก่หวัง เพื่อขอความเป็นธรรมให้กับพวกคนงานที่ถูกข่มเหงรังแก
ณรงค์ศักดิ์ เบี้ยทอง
ประวัติ
ณรงค์ศักดิ์ เบี้ยทอง ชื่อเล่น โอ๊ด เกิดวันที่ 16 มีนาคม พ.ศ. 2557 ตำบลหนองสามวัง อำเภอหนองเสือ จังหวัดปทุมธานี โอ๊ดตอนเด็กๆชอบเล่นฟุตบอล แต่อนาคตพิกพลัน หันมามีใจรักกีฬาเรือพาย ได้เดินทางไปแข่งขันในต่างประเทศมากมาย เช่น ประเทศสิงคโปร์ ประเทศจีน
การศึกษาตอนประถมศึกษาที่โรงเรียนวัดปทุมนายก มัธยมศึกษาศึกษาที่โรงเรียนหนองเสือวิทยาคม จ.ปทุมธานี ปัจจุบันศึกษาที่ สถาบันการพลศึกษา วิทยาเขตลำปาง
โอ๊ด ยังเป็นญาติกับ ลูกตั้ม - ธวัชชัย ทองอินทร์ เดอะ คอมเมเดียน ไทยแลนด์ ซีซั่นที่ 2 โดยเป็นญาติทางคุณตา โดยคุณตาของโอ๊ด ก็นามสกุล ทองอินทร์ พ่อของ ลูกตั้ม เป็นนักร้องท้องถิ่นในจังหวัดนครนายกและทั่วประเทศ
สโมสรฟุตบอลลินฟีลด์
สโมสรฟุตบอลลินฟีลด์ เป็นสโมสรฟุตบอลกึ่งอาชีพตั้งอยู่ที่เบลฟาสต์ในไอร์แลนด์เหนือ ปัจจุบันแข่งขันในเอ็นไอเอฟแอล พรีเมียร์ชิป ซึ่งเป็นลีกสูงสุดของระบบลีกฟุตบอลไอร์แลนด์เหนือ สโมสรก่อตั้งใน ค.ศ. 1886 ในชื่อ สโมสรกีฬาลินฟีลด์ ต่อมาใน ค.ศ. 1905 ได้ย้ายสนามเหย้าไปที่วินด์ซอร์พาร์ก ซึ่งเป็นสนามเหย้าของทีมชาตินอร์เทิร์นไอร์แลนด์ด้วย ตราสัญลักษณ์ของสโมสรเป็นรูปปราสาทวินด์ซอร์ ซึ่งเป็นชื่อเดียวกันกับสนามเหย้า ลินฟีลด์มีสโมสรคู่ปรับคือ เกลนตอรัน ซึ่งการพบกันของทั้งคู่ถูกเรียกว่า บิ๊กทูดาร์บี ผู้ชมในเกมเหย้าโดยเฉลี่ยอยู่ 2,500 คน ซึ่งมากที่สุดในลีก
ในปัจจุบัน สโมสรมีผู้จัดการทีมคือ เดวิด ฮีลีย์ ซึ่งเป็นผู้ครองสถิติทำประตูมากที่สุดทั้งในลีกเอ็นไอและทีมชาตินอร์เทิร์นไอร์แลนด์ เขาเข้ารับตำแหน่งนี้ในวันที่ 14 ตุลาคม ค.ศ. 2015 ต่อจาก แวร์เรน ฟีนีย์ ซึ่งลาออกและไปรับหน้าที่เป็นผู้ช่วยผู้ฝึกสอนของนิวพอร์ตเคาน์ตี
ลินฟีลด์เป็นสโมสรที่ครองสถิติชนะเลิศรางวัลมากที่สุดในประเทศ พวกเขาเป็น 1 ใน 8 สมาชิกผู้ร่วมก่อตั้งลีกใน ค.ศ. 1890 และชนะเลิศในลีกตั้งแต่ฤดูกาลแรกที่ได้ลงเล่น นอกจากนี้ พวกเขายังเป็น 1 ใน 3 สโมสร ร่วมกับเกลนตอรันและคลิฟตันวิลล์ ที่ไม่เคยตกชั้นจากลีกสูงสุดเลย ลินฟีลด์ชนะเลิศในลีก 53 สมัย มากกว่าจำนวนสมัยของสโมสรอื่น ๆ รวมกันถึงสองเท่า นอกจากนี้ ยังครองสถิติชนะเลิศในลีกเป็นจำนวนมากที่สุดเป็นอันดับที่สองของโลก รองจากเรนเจอส์ในสกอตแลนด์
ใน ค.ศ. 1922 ลินฟีลด์ชนะเลิศรางวัลถึง 7 รายการในฤดูกาลเดียว และใน ค.ศ. 2006 ก็ชนะเลิศรางวัล 4 รายการในฤดูกาลเดียวเช่นกัน พวกเขาชนะเลิศเทรเบิลแชมป์สามครั้ง และชนะเลิศดับเบิลแชมป์ในประเทศ 24 ครั้ง ซึ่งมากที่สุดในโลก สโมสรครองสถิติชนะเลิศไอริชคัพมากที่สุดที่ 43 สมัย และชนะเลิศลีกคัพมากที่สุดที่ 10 สมัย ส่วนผลงานที่ดีสุดของสโมสรในการแข่งขันระดับทวีปคือเข้าถึงรอบก่อนรองชนะเลิศในยูโรเปียนคัพฤดูกาล 1966–67
กล้ามเนื้อหัวใจ
กล้ามเนื้อหัวใจ (Cardiac muscle) เป็นกล้ามเนื้อลายชนิดหนึ่งที่อยู่นอกอำนาจจิตใจ (involuntary) พบที่หัวใจ ทำหน้าที่ในการสูบฉีดโลหิตไปยังระบบไหลเวียนโลหิตโดยการหดตัวของกล้ามเนื้อ
อาโมส-ซิทคามอส
อาห์โมส-ซิทคาโมส หรือ ซิทกาโมส เป็นเจ้าหญิงและพระราชินีในช่วงปลายราชวงศ์ที่สิบเจ็ดและต้นราชวงศ์ที่สิบแปดของอียิปต์โบราณ จากพระนามของพระองค์ พระองค์น่าจะเป็นพระราชธิดาของฟาโรห์คาโมส
พระประวัติ
พระองค์อาจจะอภิเษกสมรสกับฟาโรห์อาโมสที่หนึ่ง ซึ่งเป็นพระปิตุลาหรือลูกพี่ลูกน้องของพระองค์
พระศพของพระองค์ถูกค้นพบในปี พ.ศ. 2424 ในเขตปกครอง Deir el-Bahari พระศพอยู่ในโลงศพของชายคนหนึ่งชื่อ เพดิอามุน ที่มีชีวิตอยู่ในราชวงศ์ที่ยี่สิบเอ็ด พระศพของพระองค์ถูกค้นพบโดย Gaston Maspero เมื่อวันที่ 19 มิถุนายน พ.ศ. 2429 พระองค์สิ้นพระชนม์เมื่อพระชนมายุได้ประมาณสามสิบปี Grafton Eliot Smith สันนิษฐานว่าพระองค์เป็นผู้หญิงที่แข็งแรง มัมมี่ได้รับความเสียหายจากการถูกโจรปล้นหลุมฝังพระศพ
ทีอาร์ที 1
ทีอาร์ที 1 เป็นสถานีโทรทัศน์แห่งแรกของประเทศตุรกี